Järgnev saade on valminud tänu J.Meyeri teenistuspartnerite toele
LOOTUSE KÄSI
Katastroofiabi kannatanutele
See on üks väga kõrvaline piirkond.
Peale kolme lendu,
tundide pikkust autosõitu kurvilistel teedel
ning jalgsi matkamist mägiteedel,
oleme me lõpuks jõudnud sellesse armsasse külakesse,
kuhu juba pikka aega oleme tulla tahtnud.
Nagu näete, on see küla saanud kõvasti kannatada
Nepaali tabanud maavärina poolt.
Nähes taolist hävingut, on selge, et selle taastamine võtab kaua aega,
kuid see on meie eesmärk.
Oleme siin täna faktide leidmise missioonil,
ehk siis tahame teada saada, kuidas neid aidata?
Oleme juba toonud neile toitu ja tekke, millest on olnud väga palju abi.
Kuid samas teame, et endiselt on veel inimesi,
kes elavad väga habrastes varjualustes
või üldse ilma varjualuseta.
Nii et me vajame te eestpalveid.
Me palume, et te palvetaks Jumala tahte esiletuleku pärast
selle paiga suhtes.
Siinne asjaajamine kätkeb endas paljude seaduste-reeglite järgimist
ja koostööd valitsusega,
nii et palvetage Jumala soosingut selle kõige üle.
Et me saaks tulla ja teha kas suuri või väikesi asju -
mida iganes, mille osas Jumal uksi avab.
Tänu teile oleme me siia jõudnud
ja me usume, et Jumalal on suured plaanid selle küla rahvaga.
Nii et hoiame teid kursis kõigega, mis edasi saab.
LOOTUSE KÄSI
Nad on kurvad ja heitunud.
Kuid kui lood nendega silmside ja naeratad neile,
siis see puudutab neid ja nad naeratavad sulle vastu.
Lapsed jooksevad su juurde suu naerul.
Seda korra kogedes jääd sellest sõltuvusse.
IGAPÄEVAELU RÕÕMUD
Las ma öelda sulle midagi -
kui tahad Jumalaga lõpuni välja minna,
pead olema julge.
Enam lihtsamini öelda pole võimalik.
Meil peab olema julgust ja meelekindlust
mitte olla argpüksid, vingujad ja vaid väliselt klantsitud kristlased.
Kui tahad Jumalaga lõpuni välja minna
ja olla kristlane, siis ole seda täiega.
Püsi tugevana Jumalas ja aita teisi.
Sa oled siin selleks, et aidata teisi.
Oleksid täiesti hämmingus,
kui teaksid teatud asjadest, millest osad su juhid läbi lähevad.
Sul pole aimugi, millest nad läbi lähevad
ajal, kui nad sind aitavad.
Loeme alustuseks paar piiblisalmi
ja siis jagan teiega teatud asju, mis minuga on juhtunud.
2 Timoteosele 4:7-8
Mul kulus aastaid nö jo-jo kristlusele -
olin omadega tipus, kui kõik oli hästi ja lääpas, kui kõik oli kehvasti.
Muudkui üles-alla, üles-alla.
Kuniks sellest ära väsid ja igatsed stabiilsuse järgi.
2 Timoteose 4:7-8
"Olen võidelnud head, väärtuslikku, austust väärt ja õilsat võitlust."
Ütle: "Ma võitlen."
"Olen lõpetanud selle võidujooksu ja hoidnud tugevalt kinni oma usust.
Mis nüüd tulevikku puutub,
siis mu jaoks on valmis pandud õigsuse võidupärg,
kuna olen olnud õige Jumala ees ja teinud õigeid asju.
Issand, õiglane kohtumõistja, annab mulle selle võidupärja
ja tasub mulle sel suurel päeval.
Kuid mitte vaid mulle, aga ka neile, kes on armastanud
ja igatsenud ning tervitanud Tema ilmumist ja taastulemist."
Tead, mis? Jeesus tuleb tagasi.
Seetõttu otsustasin möödunud aasta lõpus,
et pean õpetama pisut rohkem igaviku nimel elamisest.
Mitte vaid selles hetkes elamisest, kus täna oleme.
Tead sa ka, kui lühike on elu võrreldes igavikuga?
Me saame elama igavesti.
Seetõttu pole ka vahet, kui ma ei saa igakord oma tahtmist.
Seetõttu pole ka vahet,
kui minuga ei juhtu siin maa peal kõike, mida tahaksin.
Me nimetame Heebrea kirja 11 ptk'i "usukangelaste peatükiks",
sest seal on juttu erinevatest meestest-naistest,
kes tegid usu kaudu üht, teist ja kolmandat.
Kuid seal on ka üks lõik, mis mulle väga meeldib ja mis ütleb,
et kuigi mitte kõik, millesse nad uskusid, ei täitunud,
hoidsid nad siiski oma usust kinni ja uskusid Jumalasse ka surmahetkel.
Seega kõige olulisem polegi saada oma tahtmist,
vaid jätkata usus elamist.
Jätkata Jumala uskumist, usaldamist ja Tema kohta hea rääkimist.
Sest küsimus ei ole meis.
Paulus ütles, et on võidelnud head võitlust
ja ootab Tema ilmumist.
Piiblis on nii palju kirjakohti, mis julgustasid tolle aja usklikke:
"Tehke seda või toda, kuna Issand tuleb pea."
Paulus ütleb ühes kohas:
"Elage isetult, sest Issanda tulek on lähedal."
Nii et, me ei taha oodata seni, kuni Jumala pasunad puhuvad,
et siis end kiiresti valmis seada,
vaid me tahame elada pidevas valmisolekus.
St seda, et elame Jumalale iga oma elu päeva.
Ma olen vaimustuses inimestest, kes kasvavad ja küpsevad Jumalas;
kes jooksevad oma võidujooksu ja on õnnistuseks teistele
sõltumata sellest, mis nende endi eludes toimub.
Vaatame Apostlite teod 20:22
"Ja nüüd, vaata, ma lähen vaimus seotuna Jeruusalemma,
olles samas sunnitud ja üles õhutatud omaenda vaimu poolt
teadmata, mis mulle seal võib juhtuda
peale selle, mida Püha Vaim mulle väga selgelt ja kaastundlikult
igas linnas tunnistab, et mind ootavad ahelad ja viletsused."
Ei tahaks seda küll öeldagi,
aga on meil ka tänapäeval sellist laadi tugevaid kristlasi,
kes ütleks: "Vahet pole, mis minuga ka juhtuks.
Kui Jumal ütleb: "Mine!", siis ma ka lähen."
Usun, et peaksime olema tugevamad
ja otsusekindlamad, nii et me lõpetame oma võidujooksu
ega lõpeta ega anna alla.
Paulus ütles, et see oli Püha Vaimu sundus,
mis pani teda seda tegema.
Salm 24: "Kuid ükski neist asjadest ei kõiguta mind
ja ma ei pea oma elu kalliks,
kuniks vaid lõpetaksin oma võidujooksu ja teenistuse rõõmuga,
mille Issand mu kätte on usaldanud,
et kuulutada ustavalt häid sõnumeid - st evangeeliumi Jumala armust.
Ühtlasi ma ka tean nüüd,
et teie kõik, kelle seas ma olen kuulutanud Jumalariigi sõnumit,
ei näe mu palet enam."
Paulus teadis, et ta on suremas,
kuid ta ütles, et ta lõpetab oma võidujooksu
ja teeb seda, mis tarvis, kuni oma viimse hingetõmbeni.
Jumal ei taha, et laseksime igasugu väikestel asjadel end häirida.
Paulus ütleb 1 Korintlaste 7 ptk's, et kui oled abielus, on hästi,
aga kui mitte, ära ka igatse seda,
sest abielludes pead tegelema asjadega,
millega vallalisena ei pea.
Päris naljakas!
Mul pole täna aega, et seda teemat lähemalt lahata,
kuid Paulus andis mõista, et kuigi abielul pole midagi viga,
siis ometigi - olles abielus tuleb tegeleda asjadega,
millega muidu ei peaks tegelema.
Paulus oli häälestatud Issanda taastulemisele
ja ta arvas, et Jeesus tuleb juba mingi paari päeva pärast.
Kui tema juba tol ajal niimoodi tundis, kui palju enam siis meie tänapäeval!
Ma ei tea täpselt, millal Jeesus tuleb,
kuid kohe kindlasti kiiremini võrreldes tolle ajaga.
Iga päevaga, mis möödub, oleme me sellele lähemal
ja Tema pasunad saavad puhuma.
Ta ilmub taevalaotuses ja surnud tõusevad üles
ning ka meid võetakse üles, kus saame kõik kohtuda Temaga.
Halleluuja!
Ja see on see hetk,
kus sul on hea meel, et sa ei andnud alla.
Kuid me peaks elama nii,
otsekui see hetk saabuks lähima tunni jooksul
või homme hommikul.
Ärgem olgem nagu need rumalad neitsid,
kes ootasid enese valmis seadmisega hetkeni, mil peigmees juba kohal oli.
Ma ei räägi sellest vaid siin saalis olijaile,
aga inimestele üle kogu maailma.
Te olete täna siin kirikus
ja võib-olla, et igati valmis tegema seda kõike, millest räägin.
Kuid samas on terve maailma täis inimesi,
kelle jaoks kogu see jutt on kui: "Mis asja?"
Maailm vajab nii palju abi
ja see vajab ka Jumala Sõna.
Paljud inimesed ei käi küll kirikus, kuid telekat vaatavad nad igal juhul.
Võimalik, et nad ei vaata mu saateid teadlikult,
kuid kuna olen nii sageli eetris, pole neil ka valikut.
Mul on siin mu 8-nädala juhtumiste nimekiri.
See võib teid ehk naerma ajada,
kuid huvitav on see igal juhul.
33 asja, mis minuga 8 nädala jooksul juhtusid.
1. Vigastasin jõusaalis oma selga.
2. Õhuniisutaja ajas vett välja,
põhjustades puitpõranda kummi ajamist.
3. Murdsin küüne, mis minu jaoks on üsna traagiline asi.
Nojah...
4. Väänasin oma randme välja ja see põhjustas kohutavat valu.
5. Unustasin osa oma pagasist lennukisse.
6. Hooldekodust helistati seoses mu emaga.
Ühe nädala jooksul 2 korda ja ma olin just linnast ära.
Nii pidin asjade korraldamiseks kellegi teise leidma.
7. Selg teeb endiselt valu.
8. Nüüd tegin veel ka käele liiga,
tehes seljavalu leevendamiseks venitusharjutusi.
Nii et mu ranne, käsi ja selg kõik valutasid.
Hooldekodu muudkui helistab.
9. Hooldekodu helistas jälle mu ema suhtes.
10. Ajasin valgele diivanile punast vitamiinijooki.
11. Dave lõi golfiväljakul golfipalli ühte aknasse.
12. Ärkasin keset ööd, arvates, et räägin Dave'ga,
aga tegelikult rääkisin hoopis padjaga.
13. Pidin kulutama raha diivani vahetusele, mis polnud plaanis.
14. Jäin varbaga aluspesusse kinni, kui end riidesse panin.
Mu väike varvas jäi alukatesse kinni ja ma hüppasin ringi nagu...
saamata varvast välja sealt.
Kuniks oma varba pükstest kätte sain, olin seda nii pahasti vigastanud,
nii et kõik paistetas üles ja oli sinimusta värvi.
Nii et mu varvas oli vist murtud, ranne ja selg valutasid
ning käsi valutas sellest, et üritasin leevendada seljavalu.
Lisaks sellele pidin veel raamatut kirjutama,
jutlustama konverentsidel ja tegema telesaateid.
Teile võib see ju raskelt naljakas tunduda, aga...
15. Pidin ütlema oma isepäisele, 86-aastasele tädile,
et ta ei tohi enam üksi rooli istuda.
Ta polnud sellega nõus.
16. Pidin ostma emale uue teleka koos vastavate kõrvaklappidega,
et ta paremini kuuleks.
Kuid ta ei kasutanudki neid, kuna need olla ebamugavad.
17. Kuna ta ei kuulnud hästi, hankisin talle kuulmisaparaadi,
mida ta samuti ei kasutanud, kuna see olla ka ebamugav.
18. Ostsin talle uued, 350. dollarit maksnud prillid,
mille ta pillas vist prügikasti, kuna me ei leidnud neid kusagilt.
19. Vesi me majas pandi 24 tunniks kinni.
20. Mu tädil hakkas silme ees virvendama,
nii et pidime minema silmaarsti juurde.
21. Tööl tekkis ootamatu olukord ühe töötajaga.
22. Dave'l oli seljaoperatsioon
ja ta ei saanud minuga Indoneesiasse tulla.
23. Lendasin 7 päeva jooksul 47 tundi. Indoneesiasse ja tagasi.
24. Ajal, mil pidi toimuma suur krussaad,
mida olime aasta otsa plaaninud,
tekkisid linnas üleujutused.
Kuidas on? On juba lõbus?
Tere tulemast nautima igapäevaelu!
Loodan südamest, et tänane saade meeldib teile!
Kõik need lood mu murtud varba, valutava selja- ja randmega
ning padjaga rääkimine öösiti.
Kuid te pole veel seda kõige paremat pala kuulnud!
25. Mu tädi sattus kopsupõletikuga haiglasse.
Olles olnud kodus vaid 3 tundi,
peale 47-tunnist lennureisi Indoneesiasse,
helistati mulle kell 2 hommikul ja kästi tädile haiglasse järgi minna.
26. Veel probleeme ühe töötajaga.
27. Interneti- ja telefoniühenduse probleemid kontoris.
28. Lõin oma terve varba vastu diivanijalga ära.
29. Küpsisepakk kukkuks sahvri põrandale laiali.
30. Pidin teatama tädile, et ta peab hooldekodusse minema
ega saa enam jääda oma koju.
31. Sain Indoneesiast naasedes mingi kõhuviiruse.
32. Hotellis, kus viibisin,
kontrolliti päev läbi tuletõrjealarmide korras olekut.
33. Ja kõige viimane, aga mitte vähem tähtis -
mõtlesin, et lähen tellin endale ühe lõõgastava massaaži.
Läksin SPA riietusruumi ja vahetasin riided ära.
Sain oma massaaži ja tulin tagasi riietusruumi,
kus ma ei suutnud enam oma pikki pükse leida.
Panin pluusi selga ja mõtlesin, et midagi on nagu puudu.
Otsisin oma pükse igalt poolt, kuid ei suutnud neid leida.
Mõtlesin: "Kas keegi pani need tõesti mu kapist pihta?"
Koju ma minna ei saanud.
Kuna enamus inimesi teab, kes ma olen,
polnud mul just erilist tahtmist minna ülakorruse infoletti
ja öelda, et olen oma püksid ära kaotanud.
Kuid mul polnud ka teist valikut!
Nii et panin hommikumantli selga, läksin sinna infoletti ja ütlesin:
"Ma ei leia oma pükse üles."
Nad küsisid: "Kuidas palun?"
Ütlesin neile, et ma ei leia oma pükse üles.
Nad saatsid paar inimest nii pesuruumi kui riietusruumi otsima,
kuid mu pükse ei leitud ikkagi.
Nad ütlesid: "Pr. Meyer,
meil oleks hea meel kinkida teile paar pükse,
kuid te peaks selleks minema fuajees asuvasse kingituste poodi.
Olgu siinkohal öeldud, et tegu oli vägagi kena hotelliga.
Nii et ma kõndisin läbi fuajee, juuksed peale massaaži turris peas
ja inimestele naeratades ning neid tervitades.
Kingipoes öeldi mulle: "Jaa, meile juba helistati te asjus."
Miks ma küll ei imestanud!
Igal juhul sain oma paari pükse kätte ja põrutasin koju.
Mõne aja pärast helistati mulle hotellist ja öeldi:
"Me leidsime te püksid üles. Teate, kus need olid?"
Ma olin need kappi panemise asemel unustanud pingi peale,
nii et keegi võttis ja viis need infolauda.
Mu püksid olid kogu selle aja seal infolaua leti peal,
aga infotöötaja oli pannud broneeringute kalendri selle peale.
Ma ei tea, kas Jumal peab seda naljakaks
ja lahutab oma meelt sedamoodi,
kuid ma mõtlesin endamisi: "Jumal, mul tõesti on ka muud teha!"
Ehk siis, kui kutsun teid igal hommikul tundma rõõmu oma igapäevaelust,
on täitsa võimalik, et ma ise ei tee seda just sel hetkel.
Andkem Jumalale üks tänuaplaus!
See koosolek on vist nüüd omadega ühelpool,
sest ega siin jagatut enam tagasi ei võta.
Kuid mulle täiega meeldib öelda inimestele: "Olgem ehedad!"
Tead, mis? Igasugu asju juhtub. Ka sinuga.
Nii et pole mõtet isegi halada:
"Ma ei saa aru, miks see minuga juhtub?",
sest miks ka mitte just sinuga?
Miks see on OK, kui kellegi teisega juhtub
ja me ütleme: "Usalda Jumalat!",
samas kui me ise kukume sama loo peale kokku.
Seni, kuni sa ei tea, mida teha, tee seda, mida sa tead ja oskad.
Aja end püsti ja palveta; kuuluta Jumala Sõna oma elu üle.
Käi tööl, käi kirikus. Täida oma lubadusi ja kohustusi.
Maksa oma arveid.
Ole kena inimeste vastu. Ole armastav ja käi armastuses.
Ja kui sa ikka kohe väga, väga, väga tahad Saatanat marru ajada,
siis kui ta sulle jälle millegiga lajatab,
mine välja ja tee teiste heaks rohkem kui sa eales teinud oled.
5 Moosese 26:14 räägib mitte millegi andmisest leina ajal.
Tead ka, kui paljud lakkavad andmast, kui nad raskustesse sattuvad?
Kui oled teinud pühendumise anda,
siis see, et sa paar pühapäeva kiriku vahele jätad,
ei tähenda, et sa ei peaks tagantjärgi kogu oma ohvrit kogudusse tooma.
Tänud te positiivse reageeringu eest!
1 Tessalooniklaste 4:13-17
"Meie ei taha aga, vennad,
et teil jääks teadmata nende järg, kes on läinud magama,
et teie ei oleks kurvad nagu need teised, kellel ei ole lootust.
Sest kui me usume, et Jeesus on surnud ja üles tõusnud,
siis usume ka, et Jumal äratab Jeesuse kaudu üles need,
kes koos temaga on läinud magama."
Ta ütleb, et me ei pea muretsema oma armsate pärast,
kes on enne meid surnud,
kuna me saame neid taas nägema.
Halleluuja!
"Jah, seda me ütleme teile Issanda sõnana,
et meie, kes me üle jääme elama Issanda tulekuni,
ei jõua ette magamaläinutest,
sest Issand ise tuleb sõjahüüu, peaingli hääle
ja Jumala pasuna saatel alla taevast
ning esmalt tõusevad üles surnud, kes on läinud magama Kristuses,
pärast kistakse meid, kes me oleme üle jäänud elama,
ühtviisi koos nendega pilvedes üles õhku Issandale vastu,
ja nõnda me saame alati olla koos Issandaga."
Ta tuleb tagasi.
Aamen?
Ma ei tea, kuidas on sinuga, kuid mulle sellest piisab, et jätkata.
Matteuse 24:40-43
"Siis on kaks põllul:
üks võetakse vastu ja teine jäetakse maha;
kaks naist on veskil jahvatamas:
üks võetakse vastu ja teine jäetakse maha.
Valvake siis, sest teie ei tea, mil päeval teie Issand tuleb!
Küllap te taipate,
et kui peremees teaks, millisel öövalve ajal varas tuleb,
siis ta valvaks ega lubaks oma majja sisse murda."
Ehk siis, kui me tõesti usuks, et Jeesus on peagi tagasi tulemas,
siis mis me elus muutuks?
Kui ma ütleks sulle: "Pane kirja,
et Jeesus tuleb pühapäeva hommikul."
Ma ei ütle, et sel pühapäeval,
sest keegi ei tea Tema tuleku täpset aega.
Kuid kui ma seda ütleks,
siis kellele sa kiiresti andeks annaks,
kelle peale sa tänaseni pahane oled olnud?
Kellega sa rahu sõlmiksid?
Oleksid sa piisavalt alandlik seda tegema,
isegi kui arvad, et keegi peaks hoopis sinu ees vabandama?
Kuid pole ka mõtet oodata -
aja see asi enne korda, kui Issanda pasunad puhuvad.
Kui on midagigi, mida peaksid tegema,
aga pole veel teinud,
siis ära lükka seda edasi.
Kui sulle ka tänasest midagi muud meelde ei jää,
siis jäägu vähemalt seegi,
et ära lase end tühjal-tähjal oma elueesmärgist kõrvale juhtida,
milleks on teenida Jumalat kogu oma südamest.
Aamen?
Tahan sulle meelde tuletada,
et kui probleemid püüavad sind rajalt maha võtta,
jätka selle tegemist, mida parasjagu tead ja oskad.
Keskendu Jumala Sõnale ja ära kunagi anna alla!
Heebrea 12:1-2 on üks võrratu koht:
"...ja jookskem püsivusega meile määratud võidujooksu!
Vaadakem üles Jeesusele, usu alustajale ja täidesaatjale."
Täna pakume sulle 4-tunnist sarja "Istu. Seisa. Kõnni. Jookse."
See on väga oluline sõnum,
kuna Piibel räägib meile Kristusega koos istumisest,
vaenlase vastu seismisest,
Jumalaga ja usus ning armastuses käimisest
ning oma võidujooksu jooksmisest.
Paljud püüavad joosta, enne kui on üldse istumagi õppinud.
Usun, et sulle meeldib selle sõnumi unikaalsus
ja see saab sulle olema suureks abiks.
Hangi see endale kindlasti, sest usun, et see saab õnnistama sind
Kena päeva ja pea alati meeles,
et Jumal valvab su üle, Tal on hea plaan su elu jaoks
ja Ta kannab head hoolt su eest,
mistõttu pane kogu oma lootus Tema peale.
Me kõik teame, mida tähendab istuda, seista, kõndida ja joosta.
Kuid mis on neil pistmist me eluga Kristuses?
Joyce jagab, kuidas igaüks neist mängib rolli
küpse ja eesmärgistatud elu omamiseks.
Seda kõike seerias "Istu. Seisa. Kõnni. Jookse."
Kui tahad süvendada oma suhet Jumalaga,
on see materjal lausa kohustuslik su jaoks.
"Istu. Seisa. Kõnni. Jookse." on tellitav ekraanil oleva info kaudu.
JOYCE KAASA
On nii oluline olla järjelejätmatu ja otsusekindel
ning keelduda alla andmast.
Filiplastele 3:13 ütleb:
"Vennad, ma ei arva endast, et ma selle olen kätte saanud,
ühte aga ma ütlen:
Ma unustan kõik, mis on taga, ja sirutun eesoleva poole."
Paulus rõhutab sellega edasi pressimist ja mitte alla andmist.
Jumal ka tasub neile,
kes Teda järeleandmatult ja innukalt otsivad.
AJAKIRI "IGAPÄEVAELU RÕÕMUD"
Head uudised E-posti teel
Joyce'i julgustavad artiklid
"Lootuse käe" aruanded
Ülevaade telekavast
Telli endale tasuta ajakiri ekraanil oleva kodulehe kaudu
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge: Anne-Ly Raukas